
                 SC2019-           /_____.11.2019.       
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind aprobarea plății cotizaţiei  de membru către
Asociaţia „ORAŞE ENERGIE ROMÂNIA”
1. Descrierea situatiei actuale:
Municipiul Timişoara, este din anul 1994 membru fondator al Asociaţiei „ORAŞE ENERGIE ROMÂNIA”,  documentul de  asociere al Municipiului Timişoara cu alte municipii şi oraşe din ţară pentru constituirea acestei asociaţii fiind aprobat prin H.C.L. nr.119 din data de 22.11.1994. 

În această calitate, Municipiul Timişoara are obligaţia  achitării cotizaţiei anuale. Potrivit prevederilor art.6 și art.7, alin.2, lit.(a) din Statutul Asociaţiei „ORAŞE ENERGIE ROMÂNIA”, „Membrii activi contribuie la funcţionarea asociaţiei prin vărsarea unei cotizaţii anuale al cărei cuantum va fi stabilit de Adunarea Generală”, cotizațiile membrilor reprezentând principala resursă patrimonială. 
Cu ocazia ședinței Adunării Generale OER din data de 06.04.2017, s-a discutat propunerea de modificare a cuatumului cotizațiilor OER în sensul majorării acesteia și aprobarea cuantumului cotizației pentru anul 2018. Cu această ocazie a fost analizată și activitatea asociației, care a înregistrat o creștere constantă în ultimii ani, creștere care  necesită și o susținere financiară pe măsură din partea membrilor. În acest context, s-a adoptat Hotărârea Asociației OER nr.3/06.04.2017 privind aprobarea cuantumului cotizației OER pentru anul 2018, care stabilește la art.2, cuantumul cotizației de membru pentru anul 2018 la valoarea de 0,10 lei pe cap de locuitor, nivelul populației fiind considerat cel stabilit prin recensământ. Cu ocazia Adunării Generale a Asociației OER din data de 19.04.2018, prin Hotărârea nr.3, respectiv prin Hotărârea nr.3/11.04.2019 se menține același cuantum de cotizație de membru și pentru anul 2019, prespectiv pentru anul 2020.
2. Schimbări preconizate și rezultate așteptate: Proiectul de hotărâre propune plata de către Municipiul Timișoara, în calitate de membru, a cotizației aferente anului 2019 și anul 2020 pentru Asociaţia „ORAŞE ENERGIE ROMÂNIA”, în valoare de 0,10 lei pe cap de locuitor, respectiv în cuantum de 31.927,9 lei - conform datelor Recensămânului din anul 2011, respectiv alocării sumei de 31.927,9 lei din  bugetul local pe anul 2019 și a sumei de 31.927,9 lei pentru anul 2020, din  Cap.74.02.05.02. „Protecţia Mediului”. Acest cuantum  constituie o premisă  pentru asigurarea susținerii financiară a activităților asociației, inclusiv posibilitatea co-finanțării unor proiecte cu finanțare europeană, la o intensificare a colaborării între membri, organizarea unor evenimente, cursuri și instruiri.

Rezultatele așteptate de Municipiul Timișoara constau în participarea activă la evenimentele  organizate în cadrul asociației, schimbul de cunoștințe și de experiență, participarea la proiectele comune  în domeniul utilizării eficiente a energiei, dezvoltării energiilor regenarabile și a protecției mediului și reprezentarea interesului municipiului  pe lângă instituțiile și organismele naționale în domeniu. De asemenea, dezvoltarea contactelor cu alte rețele europene din domeniu  pot constitui oportunități de cooperare cu alte orașe și municipii în domenii de interes comune. 
3.  Concluzii: Având în vedere cele prezentate mai sus, considerăm necesară și oportună aprobarea Proiectului de hotărâre privind aprobarea plății cotizaţiei aferente anului 2019 și anul 2020 către Asociaţia „ORAŞE ENERGIE ROMÂNIA”.

